Kenyalang I'm In Love

Kenyalang I'm In Love ialah siri drama romantik Malaysia 2018 arahan Mohd Feroz Abd Kader terbitan Frontrow Pictures, dibintangi oleh Hafeez Mikail dan Ain Edruce mengisahkan tentang percintaan disulami dengan keindahan budaya dari bumi Kenyalang iaitu Sarawak. Siri ini disiarkan di Slot Dahlia TV3 bermula 26 Ogos 2018.Drama Romantis KENYALANG I’M IN LOVE di Tonton Sensasi Selebriti (19 April 2018). Dicapai pada 1 September 2018.

Drama ini disiarkan secara eksklusif di Tonton empat bulan lebih awal dari tayangan di TV3.'Kenyalang I'm in Love' ditayangkan di Tonton empat bulan lebih awal dari tayangan TV ''Utusan Borneo' (21 April 2018). Dicapai melalui Pressreader pada 1 September 2018. Ia juga boleh didapati melalui penstriman dalam talian di saluran YouTube rasmi TV3.

Sinopsis
Mengisahkan AJ (Hafeez Mikail) dan Wanda (Ain Edruce) yang telah berkawan sejak dibangku sekolah lagi. Persahabatan mereka terputus apabila Wanda pulang ke Sarawak setelah ibunya meninggal dunia. AJ yang telah pun membina kerjaya di Kuala Lumpur walau bagaimanapun terpaksa akur diberhentikan kerja dek kerana sabotaj teman karibnya, Khairul (Syaffiq Sahli).

Bagaikan sudah jatuh ditimpa tangga pula, pada masa yang sama AJ telah ditinggalkan kekasihnya Sutra (Intan Najuwa), yang tidak sanggup lagi hidup bersama AJ. AJ yang mengalami kemurungan telah mengambil keputusan untuk kembali ke Sarawak, tempat beliau dibesarkan dengan harapan dapat kembali menjadi diri sendiri.

Ketika berada di Sarawak tanpa diduga, AJ telah bertemu kembali dengan Wanda yang dipaksa berkahwin dengan Daniel oleh datuknya. Cinta AJ dan Wanda berputik kembali, namun pelbagai konflik, dan campur tangan keluarga terpaksa mereka hadapi. Adakah AJ dan Wanda mampu menangani kemelut cinta mereka?

Pelakon

Pelakon utama
 Hafeez Mikail sebagai AJ
 Ain Edruce sebagai Wanda

Pelakon pembantu
 Syaffiq Sahli sebagai Khairul
 Intan Najuwa sebagai Sutra
 Anding Indrawani sebagai Daniel
 Ady Hamiz sebagai Ben
 May May sebagai Jun
 Zack Kool sebagai Kamal
 Zila Bakarin sebagai Nadia
 Manan Sulaiman sebagai Johar
 Aida Khalida sebagai Marissa
 Shima Anuar sebagai Mona
 Aida Othman sebagai Ros
 Ali Mohamad sebagai Aki
 Nazzaruddin Nasir sebagai Bob

Penerbitan
Penggambaran sebahagiannya dijalankan di Kuching, Sarawak dan mendapat kerjasama dari Kerajaan Negeri Sarawak.Kemelut cinta dalam Kenyalang I'm in Love ''Harian Metro' (21 April 2018). Dicapai melalui Pressreader pada 1 September 2018.

Rujukan

Kategori:Slot Dahlia TV3
Kategori:Drama Melayu 2018
Kategori:Rancangan TV3